Title: KOLÉGIUM MINISTRA OBRANY SLOVENSKEJ REPUBLIKY
Author: person
Last saved by: .
Company: MOSR

Návrh

Program vojenských cvičení súvisiacich s vysielaním príslušníkov a jednotiek                                                                                                                                                                                  Armády Slovenskej republiky do zahraničia a s pobytom príslušníkov a jednotiek ozbrojených síl iných štátov na území Slovenskej republiky v rámci bilaterálnej 
a multilaterálnej vojenskej spolupráce v roku 2001

1. Vojenské cvičenia v rámci bilaterálnej spolupráce

A.	Vojenské cvičenia   Armády Slovenskej republiky
                  a ozbrojených síl členských štátov NATO

BELGICKÉ KRÁĽOVSTVO

Výcvik „Pochod v ťažkom teréne“ – uskutoční sa 6. až 14. novembra 2001 (alebo 16. až 30. júna) v Slovenskej republike (okolie posádky  Žilina - Kysuce, Orava). Cieľom výcviku je pripraviť veliteľov a jednotky ozbrojených síl Belgického kráľovstva na činnosť v ťažkom horskom teréne. Na výcviku sa zúčastní 400 príslušníkov belgických jednotiek PARACOMMANDO, na rekognoskácii  tri mesiace pred výcvikom v trvaní päť dní sa zúčastní desať príslušníkov ozbrojených síl Belgického kráľovstva. Náklady na ubytovanie    a stravovanie  hradí belgická strana.

Výcvik Kombinovaná aktivita (delostrelecké streľby a pochod v ťažkom teréne) – sa uskutoční v  októbri až novembri 2001 (12 dní)v Slovenskej republike (vojenský výcvikový priestor Lešť). Cieľom výcviku je pripraviť veliteľov a jednotky ozbrojených síl Belgického kráľovstva na činnosť v ťažkom teréne výcvikového priestoru. Na výcviku sa zúčastní 100 príslušníkov belgických jednotiek PARACOMMANDO, na rekognoskácii v 1. polroku 2001 v trvaní päť dní sa zúčastní 15 príslušníkov ozbrojených síl Belgického kráľovstva.. Náklady na ubytovanie a stravovanie hradí belgická strana.

Základný výcvik v zlaňovaní – uskutoční sa  4. až 16. februára 2001 v Slovenskej republike (okolie  posádky Žilina - Kysuce, Orava ). Cieľom aktivity je výcvik príslušníkov ozbrojených síl Belgického kráľovstva  v horských podmienkach. Na výcviku sa zúčastní 30 príslušníkov belgických jednotiek PARACOMMANDO. Náklady na ubytovanie                     a stravovanie hradí belgická strana.

ČESKÁ REPUBLIKA

Súťaž prieskumných hliadok – PROSTĚJOV- uskutoční sa v 2. štvrťroku 2001 (5 dní)
v Českej republike. Cieľom je preveriť a medzinárodne porovnať pripravenosť príslušníkov Armády Slovenskej republiky. Na súťaži sa zúčastní desať príslušníkov Armády Slovenskej republiky.
Letecký zimný viacboj – uskutoční sa  v januári 2001 (3 dni) v Českej republike. Cieľom je preveriť a medzinárodne porovnať pripravenosť príslušníkov Armády Slovenskej republiky. Na súťaži sa zúčastní osem príslušníkov Armády Slovenskej republiky.

Spoločné cvičenie raketometnej batérie – uskutoční sa v 2. štvrťroku 2001 (5 dní) v Slovenskej republike. Cieľom je spoločná príprava a vzájomné oboznamovanie sa s novými metódami plánovania a organizácie spoločného výcviku. Na cvičení sa zúčastní 20 príslušníkov Armády Českej republiky.

Spoločný výcvik jednotiek 2. mb Armády Slovenskej republiky a 7. mb Armády Českej republiky – uskutoční sa v máji 2001 (7 dní) v Českej republike. Cieľom cvičenia je príprava na plnenie úloh v operáciách na podporu mieru. Na výcviku sa zúčastní 25 príslušníkov Armády Slovenskej republiky.

Spoločný výcvik mechanizovaných čiat – uskutoční sa v 4. štvrťroku 2001 (5 dní) v  Českej republike.  Cieľom  je  oboznámiť  sa    s novými metódami plánovania a organizovania spoločného výcviku mechanizovaných čiat. Na výcviku sa zúčastní 30 príslušníkov Armády Slovenskej republiky.

Medzinárodné cvičenie Dobré susedstvo 2001 – 1.etapa – uskutoční sa 14. až 18. mája 2001 v Slovenskej republike (Liptovský Mikuláš). Cieľom cvičenia je príprava príslušníkov Fakulty pozemného vojska Vojenskej Akadémie Liptovský Mikuláš a získavanie znalostí zo spoločného postupu pri riešení úloh na medzinárodnom cvičení. Na cvičení sa zúčastní 25 príslušníkov Armády Českej republiky.

Medzinárodné cvičenie Dobré susedstvo 2001 – 2.etapa – uskutoční sa 5. až 8. júna 2001
 v Slovenskej republike (Liptovský Mikuláš). Cieľom cvičenia je príprava príslušníkov Fakulty pozemného vojska Vojenskej Akadémie Liptovský Mikuláš a získavanie znalostí zo spoločného postupu pri riešení úloh na medzinárodnom cvičení. Na cvičení sa zúčastní 25 príslušníkov Armády Českej republiky.

Účasť študentov Vojenskej vysokej školy pozemného vojska Vyškov na výcvikovom sústredení Fakulty pozemného vojska Vojenskej Akadémie Liptovský Mikuláš – uskutoční sa v máji 2001 (7 dní) v Slovenskej republike. Cieľom je vykonať  spoločné záverečné výcvikové sústredenie študentov. Na akcii sa zúčastnia štyria príslušníci Armády Českej republiky.

Výmenný  výcvik  skupín  špeciálneho  prieskumu – uskutoční sa v 2. štvrťroku  2001 
(7 dní) v Českej republike. Cieľom je pokračovať v recipročnom  výmennom výcviku skupín špeciálneho prieskumu. Na výcviku sa zúčastní deväť príslušníkov Armády Slovenskej republiky.

Výmenný  výcvik  skupín  špeciálneho  prieskumu – uskutoční sa v 2. štvrťroku  2001 
(7 dní) v Slovenskej republike. Cieľom je pokračovať v recipročnom  výmennom výcviku skupín špeciálneho prieskumu. Na výcviku sa zúčastní deväť príslušníkov Armády Českej republiky. 

Medzinárodné cvičenie Modrá línia 2001 – uskutoční sa 10. až 13. septembra 2001
 v Slovenskej republike. Cieľom veliteľsko-štábneho cvičenia s čiastočným vyvedením vojsk je spoločný výcvik v plnení úloh operácie k vynúteniu mieru mnohonárodnými silami. Na cvičení sa zúčastní 220 príslušníkov Armády Českej republiky s bojovou technikou.

FRANCÚZSKA  REPUBLIKA

Spoločný výcvik a výmena medzi 1. mp Armády Francúzskej republiky a 2. mb Armády Slovenskej republiky – uskutoční sa v  apríli až júni 2001 (8 dní) v Slovenskej republike. Cieľom je pokračovať v spoločnom výcviku a  výmene  skúseností  medzi  oboma  jednotkami, oboznámiť  sa  s  bojovou  technikou  a  výzbrojou  2. mb Armády Slovenskej republiky, oboznámiť sa   s metódami výcviku a technickou základňou 2. mb Armády Slovenskej republiky. Na výcviku sa zúčastní 40 príslušníkov ozbrojených síl  Francúzskej republiky.

Spoločný výcvik a výmena medzi 1. mp Armády Francúzskej republiky a 2. mb Armády Slovenskej republiky – uskutoční sa v apríli až júni 2001 (8 dní) vo Francúzskej republike. Cieľom je pokračovať v spoločnom výcviku a  výmene  skúseností  medzi  oboma  jednotkami, oboznámiť  sa  s  bojovou  technikou  a  výzbrojou  1. mp Armády  Francúzskej republiky,  oboznámiť sa   s novými metódami výcviku. Na výcviku sa zúčastní 40 príslušníkov  Armády Slovenskej republiky.
 
Spoločný výcvik výsadkových jednotiek 5. pŠU Armády Slovenskej republiky a 11. paradesantnej brigády ozbrojených síl Francúzskej republiky – uskutoční sa v septembri 2001 (5 dní) vo Francúzskej republike. Cieľom je pokračovať v spoločnom výcviku výsadkových jednotiek oboch armád, oboznámiť sa s metódami výcviku a získanie triednosti vojenského výsadkára ozbrojených síl Francúzskej republiky. Na výcviku sa zúčastní 20 príslušníkov Armády Slovenskej republiky.
 
Výmena letiek - spoločná letová akcia medzi leteckou základňou Sliač a Cambrais – uskutoční sa v októbri až decembri 2001 (5 dní) v Slovenskej republike. Cieľom je pokračovať v nadviazanej spolupráci medzi letkami oboch armád v spoločnej letovej akcii  leteckých základní oboch armád, v príprave letovej akcie a v štábnych postupoch pri príprave leteckej operácie. Na akcii sa zúčastní 25 príslušníkov ozbrojených síl Francúzskej republiky a dve lietadlá. 

Výmena letiek - spoločná letová akcia medzi leteckou základňou Sliač a Cambrais – uskutoční sa v júli až septembri 2001 (5 dní) vo Francúzskej republike. Cieľom je pokračovať v nadviazanej spolupráci medzi letkami oboch armád v spoločnej letovej akcii  leteckých základní oboch armád, v príprave letovej akcie a v štábnych postupoch pri príprave leteckej operácie. Na akcii sa zúčastní 25 príslušníkov Armády Slovenskej republiky a tri lietadlá.

GRÉCKA REPUBLIKA

 Výcvik slovenských dôstojníkov vo výcvikovom stredisku pre medzinárodné operácie na podporu mieru (MPSOTC) – uskutoční sa v 2. až 3. štvrťroku 2001 (10 až 15 dní) v Gréckej republike. Cieľom je prehĺbiť znalosti vo vedení mierových operácií a ich zabezpečení na medzinárodnej úrovni. Na výcviku sa zúčastní päť príslušníkov Armády Slovenskej republiky.

Spoločný výcvik poslucháčov Vojenskej Akadémie  Liptovský Mikuláš s príslušníkmi Vojenskej Akadémie Gréckej republiky – uskutoční sa v júni až júli 2001 (15 dní) 
v Gréckej republike (tábor Kekhrees). Cieľom je oboznámiť sa s metódami plánovania a organizovania výcviku. Na výcviku sa zúčastnia štyria príslušníci Armády Slovenskej republiky.

HOLANDSKÉ KRÁĽOVSTVO

Výmena malých leteckých jednotiek – uskutoční sa v máji až októbri 2001 (5 dní) v Slovenskej republike. Cieľom aktivity je nácvik taktiky letectva pri útoku na vzdušné ciele. Na aktivite sa zúčastní 40 príslušníkov ozbrojených síl Holandského kráľovstva s bojovou technikou.

Výcvik v rozpoznávaní výbušnej munície – uskutoční sa  7. až 18. mája 2001 v Holadskom kráľovstve. Cieľom je zdokonaliť odbornú pripravenosť ženistov pozemných síl. Na kurze sa zúčastnia dvaja príslušníci Armády Slovenskej republiky.

MAĎARSKÁ REPUBLIKA

Výmenné cvičenie skupín špeciálneho prieskumu medzi 5. pŠU Armády Slovenskej republiky a 34. pspr Armády Maďarskej republiky – uskutoční sa v apríli až júni 2001 
(7 dní) v Slovenskej republike. Cieľom je spoločná príprava jednotiek špeciálneho určenia. Na cvičení  sa zúčastní 11 príslušníkov Armády Maďarskej republiky.

Súťaž prieskumných hliadok pri príležitosti Dňa prieskumníkov – uskutoční sa 
v septembri 2001 (5 dní) v Maďarskej republike. Cieľom súťaže je porovnať stupeň   vycvičenosti jednotky Armády Slovenskej republiky s jednotkami  zahraničných  armád. Na súťaži sa zúčastní desať  príslušníkov Armády Slovenskej republiky. 

NEMECKÁ SPOLKOVÁ REPUBLIKA

Cvičenie KOREX-2001 – uskutoční sa 26. až 30. novembra 2001 v Nemeckej spolkovej republike (Hamburg). Cieľom aktivity je pripraviť príslušníkov Fakulty pozemného vojska Vojenskej Akadémie Liptovský Mikuláš na cvičenia v podmienkach Bundeswehru. Na cvičení sa zúčastní päť príslušníkov Armády Slovenskej republiky.

Výcvik Zimné prežitie – uskutoční sa v 2. štvrťroku 2001 (10 dní) v Nemeckej spolkovej republike (Fuerstenfeldbruck). Cieľom výcviku je príprava pilotov na prežitie po opustení lietadla v nepriateľskom prostredí. Na výcviku sa zúčastní päť príslušníkov Armády Slovenskej republiky.

Výcvik Letné prežitie – uskutoční sa v 2. štvrťroku 2001 (7 dní) v Slovenskej republike 
(vojenský výcvikový priestor Lešť). Cieľom výcviku je príprava pilotov na prežitie po opustení lietadla v nepriateľskom prostredí. Na výcviku sa zúčastní päť príslušníkov  nemeckého Bundeswehru.

NÓRSKE KRÁĽOVSTVO

Zimný výcvik – sa uskutoční v januári až februári 2001 (30 dní) v Nórskom kráľovstve. Cieľom aktivity je oboznámiť sa s metodikou a získať skúsenosti zo zimného výcviku 
v nórskych podmienkach. Na výcviku sa zúčastnia dvaja príslušníci Armády Slovenskej republiky.

POĽSKÁ REPUBLIKA

Výmenný výcvik jednotiek vojskovej PVO s vykonaním bojových strelieb – uskutoční sa  v 3. štvrťroku 2001 (5 dní) v Slovenskej republike. Cieľom je spoločná príprava jednotiek PVO na cvičenie s bojovou streľbou. Na výcviku sa zúčastní 20 príslušníkov Armády Poľskej republiky.

Výmenný výcvik jednotiek vojskovej PVO s vykonaním bojových strelieb – uskutoční sa  v 3. štvrťroku 2001 (5 dní) v Poľskej republike. Cieľom je spoločná príprava jednotiek PVO na cvičenie s bojovou streľbou. Na výcviku sa zúčastní 20 príslušníkov Armády Slovenskej republiky.

Účasť prieskumnej skupiny 1. mb Armády SR na cvičení – uskutoční sa vo 4. štvrťroku 2001 (5 dní) v Poľskej republike. Cieľom je vykonať spoločné cvičenie s prieskumnými jednotkami Armády Poľskej republiky. Na cvičení sa zúčastní 15 príslušníkov Armády Slovenskej republiky.

Výmenný výcvik prieskumných jednotiek 1. mb Armády Slovenskej republiky a 2. psp Armády Poľskej republiky – uskutoční sa v 2. štvrťroku 2001 (5 dní) v Poľskej republike. Cieľom je spoločná príprava prieskumných jednotiek v neznámom teréne. Na výcviku sa zúčastní 15 príslušníkov Armády Slovenskej republiky.

Výmenný výcvik mechanizovaných čiat 1. mb Armády Slovenskej republiky a 21. hb Armády Poľskej republiky – uskutoční sa v 2. štvrťroku 2001 (6 dní) v Slovenskej republike. Cieľom je pokračovať v spoločnom výcviku mechanizovaných jednotiek. Na výcviku sa zúčastní 30 príslušníkov Armády Poľskej republiky.

Výmenný výcvik mechanizovaných čiat 1. mb Armády Slovenskej republiky a 21. hb Armády Poľskej republiky – uskutoční sa v 2. štvrťroku 2001 (6 dní) v Poľskej republike. Cieľom je pokračovať v spoločnom výcviku mechanizovaných jednotiek. Na výcviku sa zúčastní 30 príslušníkov Armády Slovenskej republiky.

Spoločný výcvik ženijných prieskumných jednotiek – uskutoční sa vo 4. štvrťroku 2001 
(5 dní) v Slovenskej republike. Cieľom je precvičiť použitie ženijných prieskumných skupín pri plnení úloh v rámci operácií na podporu mieru. Na výcviku sa zúčastní sedem príslušníkov Armády Poľskej republiky.

SPOJENÉ ŠTÁTY AMERICKÉ

Výcvik pilotov letectva ozbrojených síl USA na leteckej základni v Malackách – uskutoční sa v apríli 2001 (17 dní) v Slovenskej republike na základe Memoranda o porozumení medzi Ministerstvom obrany Slovenskej republiky a Ministerstvom obrany  USA  o využívaní strelníc a výcvikových priestorov ozbrojenými silami USA na území Slovenskej republiky. Na výcviku sa zúčastní 200 až 300 príslušníkov ozbrojených síl USA
 a 12 až 15 lietadiel F-16.

Výcvik pilotov letectva ozbrojených síl  USA na leteckej základni v Malackách – uskutoční sa v júli 2001 (17 dní) v Slovenskej republike na základe Memoranda o porozumení medzi Ministerstvom obrany Slovenskej republiky a Ministerstvom obrany  USA  o využívaní strelníc a výcvikových priestorov ozbrojenými silami USA na území Slovenskej republiky. Na výcviku sa zúčastní 200 až 300 príslušníkov ozbrojených síl USA a 12 až 15 lietadiel
 A-10.

Výcvik pilotov letectva OS USA na leteckej základni v Malackách – uskutoční sa 
v septembri 2001 (14 dní) v Slovenskej republike na základe Memoranda o porozumení medzi Ministerstvom obrany Slovenskej republiky a Ministerstvom obrany  USA  o využívaní strelníc a výcvikových priestorov ozbrojenými silami USA na území Slovenskej republiky. Na výcviku sa zúčastní 200 až 300 príslušníkov ozbrojených síl USA a 12 až 15 lietadiel 
F-16.

Účasť na cvičení jednotky Národnej Gardy štátu Indiana – uskutoční sa v júli až auguste 2001 (8 až 10 dní) v Indiane. Cieľom aktivity je získať poznatky a skúsenosti zo spoločného výcviku jednotiek pozemného vojska. Na cvičení sa zúčastní 20 príslušníkov Armády Slovenskej republiky.

SPOJENÉ  KRÁĽOVSTVO VEĽKEJ BRITÁNIE A SEVERNÉHO ÍRSKA

Výmenná akcia malých leteckých jednotiek – uskutoční sa v  októbri až decembri 2001 
(7 dní) v Spojenom kráľovstve Veľkej Británie a Severného Írska. Cieľom aktivity je precvičiť spoločné pôsobenie malých leteckých jednotiek pri nasadení v mierových silách. Na akcii sa zúčastní 30 príslušníkov  Armády Slovenskej republiky s leteckou technikou.
 
Výmenná akcia malých leteckých jednotiek – uskutoční sa  v marci až apríli 2001 (7 dní) 
v Slovenskej republike. Cieľom aktivity je precvičiť spoločné pôsobenie malých leteckých jednotiek pri nasadení v mierových silách. Na akcii sa zúčastní 30 príslušníkov ozbrojených síl Spojeného kráľovstva Veľkej Británie a Severného Írska s leteckou technikou. 

Cvičenie United Step IV - veliteľsko-štábne cvičenie, ktoré sa uskutoční v októbri 2001 (15 dní) na území Nemeckej spolkovej republiky.  Cieľom je precvičiť a overiť nové štábne postupy pri plánovaní obrannej operácie na stupni štábu mnohonárodnej brigády. Na cvičení sa zúčastní  do  40  príslušníkov  Armády  Slovenskej republiky. 

Recipročná návšteva medzi RAFC Cranwell a Vojenskej leteckej Akadémie Košice -  sa uskutoční v Spojenom kráľovstve Veľkej Británie a Severného Írska, dĺžka trvania 10 dní, termín konania bude spresnený neskôr. Cieľom  aktivity je výmena skúseností v oblasti leteckej prípravy medzi pilotmi oboch krajín. Na akcii sa zúčastní šesť príslušníkov Armády Slovenskej republiky.

Recipročná návšteva medzi RAFC Cranwell a Vojenskej leteckej Akadémie Košice -  uskutoční sa v Slovenskej republike, dĺžka trvania - 10 dní, termín konania bude spresnený neskôr. Cieľom  aktivity je výmena skúseností v oblasti leteckej prípravy medzi pilotmi oboch krajín. Na akcii sa zúčastní šesť príslušníkov ozbrojených síl Spojeného kráľovstva Veľkej Británie a Severného Írska s leteckou technikou. 
 
Cvičenie Slovak Express  vo Vojenskom výcvikom priestore Lešť -  cvičenie pozemných jednotiek, ktoré sa uskutoční v septembri 2001 (14 dní) v Slovenskej republike na základe  podpísaného Memoranda  o  porozumení  medzi  vládou Slovenskej republiky a vládou Spojeného kráľovstva Veľkej Británie a Severného Írska o využívaní výcvikových priestorov ozbrojenými silami Spojeného kráľovstva Veľkej Británie a Severného Írska na území Slovenskej republiky. Na cvičení sa zúčastní 400 príslušníkov ozbrojených síl Spojeného kráľovstva Veľkej Británie a Severného Írska s bojovou technikou.

Vedenie výcviku podporných vrtuľníkov  - uskutoční sa v Slovenskej republike, dĺžka trvania - 10 dní, termín bude spresnený neskôr. Cieľom aktivity je umožniť výcvik pilotov Spojeného kráľovstva Veľkej Británie a Severného Írska pri letoch v prízemných výškach
 v hornatom teréne a v nočných podmienkach. Na výcviku sa zúčastní 30 príslušníkov ozbrojených síl Spojeného kráľovstva Veľkej Británie a Severného Írska s leteckou technikou. 

B.	Vojenské cvičenia  Armády Slovenskej republiky
 a ozbrojených síl ostatných krajín

RAKÚSKA REPUBLIKA

Súťaž prieskumných hliadok Österreich Patrouille – uskutoční sa v 3. štvrťroku 2001 
(3 dni) v Rakúskej republike. Cieľom aktivity je účasť prieskumných hliadok na medzinárodnej súťaži prieskumných jednotiek a porovnanie stupňa vycvičenosti týchto jednotiek s jednotkami zahraničných armád. Na súťaži sa zúčastní desať príslušníkov  Armády Slovenskej republiky.

Spoločný výcvik ženijných jednotiek v odmínovaní a trhaní – uskutoční sa v 3. štvrťroku 2001 (5 dní) v Slovenskej republike. Cieľom je spoločná príprava, získavanie skúseností 
a vytvorenie kvalitnejších predpokladov na ďalšie spoločné pôsobenie v mierových silách. Na výcviku sa zúčastní osem príslušníkov rakúskeho Bundesheeru.

Medzinárodné cvičenie Dobré susedstvo 2001 – 1.etapa – uskutoční sa 14. až 18. mája 2001 v Slovenskej republike (Liptovský Mikuláš). Cieľom cvičenia je príprava príslušníkov Fakulty pozemného vojska Vojenskej Akadémie Liptovský Mikuláš a získavanie znalostí zo spoločného postupu pri riešení úloh na medzinárodnom cvičení. Na cvičení sa zúčastní 25 príslušníkov rakúskeho Bundesheeru.

Medzinárodné cvičenie Dobré susedstvo 2001 – 2.etapa – uskutoční sa 5. až 8. júna 2001 v Slovenskej republike (Liptovský Mikuláš). Cieľom cvičenia je príprava príslušníkov Fakulty pozemného vojska Vojenskej Akadémie Liptovský Mikuláš a získavanie znalostí zo spoločného postupu pri riešení úloh na medzinárodnom cvičení. Na cvičení sa zúčastní 25 príslušníkov rakúskeho Bundesheeru.

RUSKÁ  FEDERÁCIA   

Spoločné komplexné zamestnanie s jednotkami Ozbrojených síl  Ruskej federácie -SPECNAZ – uskutoční sa v Ruskej federácii, dĺžka trvania – 10 dní, termín konania bude spresnený neskôr. Cieľom zamestnania  je   zvyšovať   odbornú    pripravenosť  výsadkových    prieskumných    jednotiek a prezentovať  ich profesionálnu zdatnosť. Na zamestnaní sa zúčastní 12 príslušníkov Armády Slovenskej republiky.

MEDZINÁRODNÁ SÚŤAŽ

ANTROPOID 2001 – medzinárodná súťaž prieskumných hliadok, ktorá sa uskutoční
 v  septembri 2001 (6 dní) v Slovenskej republike. Cieľom súťaže je udržiavať tradície  spojené  s hrdinským činom  Jozefa Gabčíka  v   rokoch  2. svetovej vojny,  demonštrovať  stupeň  pripravenosti a upevňovať profesionálne majstrovstvo sedemčlenných prieskumných jednotiek  Na súťaž budú pozvané prieskumné hliadky z Belgického kráľovstva, Francúzskej republiky, Nemeckej spolkovej republiky, USA, Spojeného kráľovstva Veľkej Británie
 a Severného Írska, Českej republiky, Rakúskej republiky, Poľskej republiky, Maďarskej republiky, Ukrajiny, Rumunskej republiky  a Slovenskej republiky.

2. Multilaterálne vojenské cvičenia 

A.	V rámci programu Partnerstvo za mier 

COOPERATIVE  CASUALTY  BEAR 2001  -  poľné  cvičenie pozemného vojska, ktoré sa uskutoční 29. septembra  až  5. októbra 2001 na území krajiny podľa spresnenia. Prioritným cieľom štandardizačného cvičenia je preveriť metodiku hodnotenia konceptu operačných schopností (OCC) pozemných jednotiek vyčlenených pre mierové operácie, rozšíriť interoperabilitu v zdravotníckom zabezpečení  a využiť možnosť  medzinárodného výcviku malých zdravotníckych jednotiek. Na cvičení sa zúčastní jeden lekár a zdravotnícke družstvo Armády Slovenskej republiky . 

COOPERATIVE AURA 2001 - medzinárodné cvičenie  krízového manažmentu, ktoré sa uskutoční  22. až 26. októbra 2001 na území Macedónska. Cieľom  je  precvičiť spoločné štábne postupy  pri riešení krízových situácií na vyššom stupni  štábu  v rámci mierovej operácie s dôrazom na plánovací a rozhodovací  proces. Na cvičení sa zúčastnia traja príslušníci Armády Slovenskej republiky. 

COOPERATIVE AUTOMATION 2001 - štábne cvičenie riadené pomocou počítačov, ktoré sa uskutoční 10. až 14. septembra 2001 na území Holandského kráľovstva. Cieľom je oboznámiť účastníkov s technickými aspektmi, charakteristikami a postupmi v príprave           a vykonaní tohto druhu cvičenia. Cvičenie napomôže širšie využívať simuláciu v procese plánovania a výcviku príslušníkov armády. Na cvičení sa zúčastnia štyria príslušníci Armády Slovenskej republiky.

COOPERATIVE BEST EFFORT 2001 -  cvičenie pozemných jednotiek, ktoré sa uskutoční 10. až 22. septembra 2001 na území Rakúskej republiky. Cieľom je preveriť zručnosti čaty v zostave medzinárodného práporu v rôznych činnostiach  v rámci mierovej operácie. Na cvičení sa zúčastní jedna mechanizovaná čata a šesť príslušníkov Armády Slovenskej republiky.

COOPERATIVE DETERMINATION 2001 - veliteľsko-štábne cvičenie, ktoré sa uskutoční 5. až 17. novembra 2001 na území Azerbajdžánu. Cieľom je vytvoriť mnohonárodné  veliteľstvo brigády  mierových síl a rozšíriť interoperabilitu v operáciách na podporu mieru  a  v humanitných operáciách. Na cvičení sa zúčastní deväť príslušníkov Armády Slovenskej republiky.

COOPERATIVE KEY 2001 - letecké cvičenie, ktoré sa uskutoční v septembri  2001 na území Bulharskej republiky. Prioritným cieľom je preveriť metodiku hodnotenia konceptu operačných schopností (OCC) leteckých jednotiek vyčlenených pre mierové operácie, precvičiť a doladiť  interoperabilitu  pri zasadzovaní vojsk, v zabezpečovaní bezletových zón, v priamej leteckej podpore,  v rámci pátracích a záchranných operácií, pri uskutočňovaní zdravotníckej evakuácie a pri vzdušných výsadkoch. Na cvičení sa zúčastní 15 príslušníkov Armády Slovenskej republiky, tri lietadlá MiG-29, z toho jeden MiG-29UB a  jedno dopravné lietadlo An-26 alebo L-410.

ADVENTURE EXPRESS 2001 – cvičenie jednotiek okamžitej reakcie a jednotiek rýchleho nasadenia podieľajúcich sa na operáciách na podporu mieru, ktoré sa uskutoční  19. februára až 21. marca 2001 v Albánskej republike. Cieľom cvičenia je preveriť schopnosti vyčlenených jednotiek vo všetkých druhoch operácií na podporu mieru pod velením NATO s mandátom OSN. Na cvičení sa zúčastní jedna mechanizovaná čata Armády Slovenskej republiky. 

ALLIED EFFORT 2001 -   dvojstupňové veliteľsko-štábne cvičenie NATO otvorené pre partnerov, ktoré sa uskutoční 5. až 20. novembra 2001 v Poľskej republike. Cieľom cvičenia je overiť koncept Mnohonárodných síl zvláštneho určenia (CJTF) na najdôležitejšom cvičení CJTF Regionálneho veliteľstva SEVER(RHQ AFNORTH). Na cvičení sa zúčastní 27 príslušníkov Armády Slovenskej republiky.

COOPERATIVE OSPREY 2001 – veliteľsko-štábne cvičenie dôstojníkov pozemného vojska, ktoré sa uskutoční 1. až 9. marca 2001 v Kanade. Cieľom cvičenia je pripraviť dôstojníkov stupňa brigády na plánovanie a vykonávanie operácií na podporu mieru. Na cvičení sa zúčastní päť príslušníkov Armády Slovenskej republiky.

COOPERATIVE SUPPORT 2001 – štábne logistické cvičenie, ktoré sa uskutoční 17. až 24. októbra v Bulharskej republike. Cieľom cvičenia je naplánovať a riadiť logistickú podporu operácií  mnohonárodných síl pod vedením NATO. Na cvičení sa zúčastnia traja príslušníci Armády Slovenskej republiky.

JOINT SPIRIT 2001 – veliteľsko-štábne cvičenie s podporou výpočtovej techniky, ktoré sa uskutoční formou pracovného zasadania 10. až 24. septembra 2001 v  USA. Cieľom cvičenia je praktický výcvik štábu CJTF ako príprava sa na hlavné CJTF cvičenie STRONG RESOLVE v roku 2002. Na cvičení sa zúčastní osem príslušníkov Armády Slovenskej republiky.

CMX 2001 - cvičenie krízového manažmentu, ktoré sa uskutoční 15. až 21. februára  2001 
v USA (Norfolk) a je zamerané na budovanie operačných schopností v mierových, pátracích 
a záchranných operáciách. Cieľom je pripraviť vyčlenené sily a prostriedky členských krajín NATO a partnerských krajín na pôsobenie v mnohonárodných vojenských zoskupeniach počas mierových operácií. Na cvičení sa zúčastní jeden príslušník Ministerstva obrany Slovenskej republiky v koordinačnom centre v USA, desať príslušníkov Armády Slovenskej republiky a  príslušníci  krízových štábov ostatných  rezortov v Slovenskej republike na základe rozhodnutia vlády SR zo 14. júna 2000  o aktívnej účasti Slovenskej republiky na cvičení.

B.	Vojenské cvičenia zaradené do Individuálneho partnerského programu 
v  oblasti Aktivity v súlade s  programom Partnerstvo za mier 

COMBINED ENDEAVOR 2001 - spojovacie cvičenie, ktoré sa uskutoční 6. až 13. mája
 v Nemeckej  spolkovej republike. Cieľom je ďalší rozvoj interoperability medzi ozbrojenými silami partnerských krajín precvičením taktických, technických a komunikačných postupov 
v mierových operáciách. Na cvičení sa zúčastní 15 príslušníkov Armády Slovenskej republiky. Na vyhodnotení cvičenia 2. až 9. septembra v Slovenskej republike sa zúčastní  120 príslušníkov armád štátov NATO a  PzM.

 VIKING 2001 – štábne cvičenie za podpory výpočtovej techniky, ktoré sa uskutoční 3. až 14. decembra 2001 vo Švédskom kráľovstve. Cieľom cvičenia je rozšíriť interoperabilitu
 v operáciách na podporu mieru vrátane civilnej a vojenskej spolupráce na úrovni mnohonárodnej brigády a podriadených jednotiek. Na cvičení sa zúčastnia traja príslušníci Armády Slovenskej republiky.

BALTCON 2001 – veliteľsko-štábne cvičenie, ktoré sa uskutoční 12. až 23. novembra 2001 v Nemeckej spolkovej republike. Cieľom cvičenia je príprava štábu CJTF, ktorý sa zúčastní na cvičení STRONG RESOLVE 2002, v oblasti plánovania a riadenia operácií na podporu mieru. Na cvičení sa zúčastní päť príslušníkov Armády Slovenskej republiky.

UNITED STEP IV – trojstranné veliteľsko-štábne cvičenie, ktoré sa uskutoční v októbri 2001 (15 dní) v Nemeckej spolkovej republike  pod vedením príslušníkov Armády Slovenskej republiky. Cieľom je precvičiť a overiť štábne postupy pri plánovaní obrannej operácie na stupni mnohonárodnej brigády. Na cvičení sa zúčastní 40 príslušníkov Armády Slovenskej republiky.

BLUE LINE – dvojstranné poľné cvičenie s Armádou Českej republiky, ktoré sa uskutoční 
v októbri 2001 (14 dní) v Slovenskej republike. Cieľom je precvičiť spoločnú bojovú činnosť práporov oboch armád v súlade s normami NATO. Na cvičení sa zúčastní 220 príslušníkov Armády Českej republiky s bojovou technikou. 

TISA 2001 –   veliteľsko-štábne cvičenie krízových štábov  Ukrajiny, Slovenskej republiky, Maďarskej republiky a Rumunskej republiky zamerané na riešenie povodní na rieke TISE, ktoré sa uskutoční v septembri 2001 na Ukrajine. Cieľom je zladiť činnosť krízových štábov štátov v povodí rieky Tisy pri povodniach. Na cvičení sa zúčastnia traja príslušníci Armády Slovenskej republiky. 

3. Letecké dni

Belgické kráľovstvo -                         4 x Mi-24, 1 x Mi-17, 30 osôb, 4 dni 
Holandské kráľovstvo -                     1 x MiG-29,  Biele Albatrosy, 45 osôb, 4 dni
Česká republika -                               1 x MiG-29,  Biele Albatrosy, 30 osôb, 4 dni
Poľská republika -                             1 x Mi-24,     Biele Albatrosy, 30 osôb, 4 dni
Maďarská republika -                       1 x MiG-29,  Biele Albatrosy, 30 osôb, 4 dni
Rakúska republika -                          1 x MiG-29,  Biele Albatrosy, 30 osôb, 4 dni
Veľká Británia -                                 1 x MiG-29,  Biele Albatrosy, 30 osôb, 4 dni
USAF základne v Európe-                1 x MiG-29,  Biele Albatrosy, 30 osôb, 4 dni
Turné  po USA -                                 Biele Albatrosy, 30 osôb, 1. mája až 31. júla 2001